
|  |  |
| --- | --- |
| **Школа:** | ОШ „Ђура Јакшић“ Орешковица |
| **Наставни предмет:** | Српски језик |
| **Разред:** | 5. |
| **Датум реализације:** | 08.04.2013. |
| **Наставник:** | Драгана Мартиновић |

**ПОДАЦИ О ЧАСУ БР. 143**

|  |  |
| --- | --- |
| **Наставна тема:** | Путовања радозналих путника |
| **Наставна јединица:** | **Језичка култура: Шетња кроз шуму** |
| **Тип часа:** | Утврђивање |
| **Циљ часа:** | Усмено изражавање на дату тему уз претходно осмишљен план излагања |
| **Образовни задаци:** | * Оспособљавање ученика за правилно, течно, економично, јасно и уверљиво усмено изражавање * Подстицање ученика на самостално литерарно стваралаштво * Описивање призора из природе по претходно начињеном плану |
| **Функционални задаци:** | * Активно учествовање у уводном разговору и другим осмишљеним активностима * Размишљање о пејзажу који ће бити описан * Писање плана за говорну вежбу * Слободно усмено излагање * Увежбавање течног, економичног, јасног и уверљивог усменог излагања |
| **Васпитни задаци:** | * Развијање љубави према матерњем језику * Развијање креативности, оригиналности и јачање литерарног сензибилитета * Подстицање и неговање радозналости и стваралачког духа у односу на сопствени догађај и доживљај * Подстицање свесне активности и мисаоног осамостаљивања ученика |
| **Кључни појмови:** | Ретроспективно приповедање; догађај и доживљај |
| **Образовни стандарди:** | * CJ.1.2.1. зна и користи оба писма (ћирилицу и латиницу) * CJ.1.2.2. саставља разумљиву, граматички исправну реченицу * CJ.2.2.5. зна правописну норму и примењује је у већини случајева |
| **Облици рада:** | Фронтални, индивидуални |
| **Наставне методе:** | Монолошка, дијалошка, стваралачка |
| **Наставна средства:** | Вербална, наставни листови, радови ученика |
| **Место извођења наставе:** | Кабинет за српски језик |
| **Корелација:** | Ликовна култура, |
| **Литература и додатни материјал за наставнике:** | З. Мркаљ, *Наставна теорија и пракса 1*, Издавачка кућа *Klett*, Београд, 2008. |
| **Активности ученика:** | Развија спретност у запажању и мишљењу као и смисао за увиђање детаља и скривених веза; правилно изговара реченице по утврђеном плану; усваја и примењује језичко-стилска изражајна средства, учествује у раду своје групе; |
| **Активности наставника:** | Мотивише ученике да повезују знања из различитих облсти; дели ученике у групе; објашњава начине богаћења речника и говорне културе; помаже у савладавању техника усменог излагања, које мора да буде граматички исправно; подстиче на јавни наступ и решава проблеме несигурности од излагања пред скупом; |

**ТОК ЧАСА**

|  |  |
| --- | --- |
| **Уводни део часа:**  (10 минута) | * Мотивишем ученике на разговор у коме ће бити поновљени елементи битни за описивање појединости из природе. Напомињем ученицима да слободно буду креативни и оригинални, а да притом неће бити исмејани као девојчица из дела „Путовање у путопис”. Ученицима је на претходном часу речено да осмисле усмено излагање и напишу концепт усменог излагања на тему „Шетња кроз шуму“. * Да би смо избегли уопштена запажања, и да би смо изнели изузетне појаве и ретке доживљаје изменићемо мало тему |
| **Главни део часа:**  (28 минута) | * Записујемо у школским свескама и на табли:   **Осетио-ла сам пролеће у шуми**  (говорна вежба)   * Још више ћемо постићи тиме што ћемо променити тачку гледишта. То конкретно значи да ћете бити подељени у три групе. Прва група ће шуму описати у радосном расположењу;   Друга група у тренуцима тужног расположења;  А трећа група у мрзовољном расположењу  (Записујем на табли три расположења, за три групе:   * На табли ће вам бити написане и кључне речи за сваку групу, а то вам је записано и на наставним листићима које ћу вам поделити.  1. Радостан (срећа, занос, распеваност) 2. Тужан (сета, туга, сенке, тмина) 3. Мрзовољан (досада, мрзовоља, ветар, киша,хладно)   Након записивања данашње наставне јединице у школским свескама и на табли, имате око 15 минута да размислите и напишете план излагања у свесци а уз помоћ наставних листића које сам вам поделила.   * Говорите о томе како и колико сви волите природу, кажите зашто? Шта све волите у природи, какве све чари она крије. Замислите шуму. Када је шума за вас најлепша? Опишите боје, шумове, мирисе, светлост, сенку, сунце, маглу, персонифицирајте шуму. Опишите дан, сунце, ваздух, небо, дрвеће. Какве су сенке у шуми? * Нека од ових питања се налазе и на вашим наставним листићима који служе да вам олакшају сачињавање плана на задату тему.   Док ученици пишу концепте, делим задатке ученицима који похађају наставу према прилагођеном програму:  **ИОП – Ученик 1**  Ученик добија слику на којој је пејзаж (сунце, облак, река, шума, дрво) и треба у свесци да именује шта све види на слици и наброји пред одељењем шта све има на слици.  **ИОП – Ученик 2**  Ученик добија наставни листић на коме су дате слике и кључне речи. Његов је задатак да повеже кључне речи и слике и исприча причу, односно каже шта је на слици. (Како проводимо дан)  **ПРИЛАГОЂЕНИ ПРОГРАМ: Ученик 3**  Ученик добија наставни лист на коме је нацртано дрво у четири годишња доба. Испод сваке слике је остављен простор на коме ће оченик да опише дрво. Затим ће говорити шта је све написао (придеве, именице, глаголе) описујући дрво у разним годишњим добима. Ученик је несамосталан у раду, сваки задатак њему постављен захтева заједничко прелажење кроз градиво, неуспешан без помоћи наставника.  **ПРИЛАГОЂЕНИ ПРОГРАМ:Ученик 4**  Ученик добија наставни лист на коме је текст под насловом „Кад пролеће дође – све набоље прође“. Текст треба да прочита и на посебном наставном листићу дати су му задаци које треба да уради. На крају часу ће укратко препричати текст који је прочитао. Ово је задатак за ученика који достиже основни ниво уз посебно прилагођене задатке.   * Проверите свој концепт, потражите евентуалне граматичке и правописне грешке * Иначе, децо, концепт не учимо напамет, већ да би сте запамтили редослед излагања * Помажем ученицима који имају страх од јавног наступа да га савладају. * Нека говоре прво ученици који то желе, охрабрујем оне којима је нелагодно. * Ученици који раде по прилагођеном програму излажу свој рад. * Ученици излажу своје планове, а ја пратим њихова излагања, мотивишем их, подстичем, хвалим и сугеришем, награђујем похвалом |
| **Завршни део часа:**  (7 минута) | * Поразговарајмо о разлици између догађаја и доживљаја. * Подсетите се функционалних стилова изражавања и форми приповедања.   ДОМАЋИ ЗАДАТАК:   * Следећег часа ћемо се упознати са одломком из романа Жила Верна „Двадесет хиљада миља под морем” (страна 191). Треба се упутити у живот и дело аутора и размислити о постављеним питањима на страни 194. Ко је у прилици, може понети и књигу, а касније је и прочитати, а ко жели, може проучити садржај интернет-стране <http://jv.gilead.org.il/FAQ/index.sr-cyrl.html> . |

**ИЗГЛЕД ТАБЛЕ**

(датум)

Осетио-ла сам пролеће у шуми

(говорна вежба)

1. Радостан 2) тужан 3) мрзовољан

(срећа, занос, (сета, туга, сенке, (досада, мрзовоља, ветар, киша,

распеваност) тмина) хладно)

( \* белешке ученика)

**ГОВОРНА ВЕЖБА**

Концепт треба да садржи ваше одговоре на питања да ли волите природу и зашто, осећате ли да се пролеће осећа у ваздуху. Шта све волите у природи? Какве све чари она крије? Замислите шуму у пролеће и како шетате једном од њених путања. Када је за вас шума најлепша? Опишите дан у коме шетате по шуми, сунце, ваздух, небо. Откријте сенке у шуми. Како се осећате, шта закључујете.

Осмислите усмено излагање и напишите концепт излагања на тему:

**ОСЕЋАМ ПРОЛЕЋЕ У ШУМИ**

1. **АНАЛИЗА ТЕМЕ**

* Шири оквир (материјал): пролеће
* Ужи оквир (тежиште): шума
* Облик састава: дескрипција (описивање)

1. **ПРИКУПЉАЊЕ ГРАЂЕ:**

* Живот се буди
* Сунце је ближе
* Облаци, паперјасти и весели
* Небо (опиши са што више епитета: прозрачно, краљевски плаво, тамно, спуштених и намргођених облака)
* Шума, светлост и сенка у шуми
* Висина крошњи
* Сунце у крошњама
* Трава, мекана, сончно зелена
* Звуци у шуми
* Како се осећам: весело, полетно, сетно, развнодушно, незаинтересовано

1. **СРЕЂИВАЊЕ ГРАЂЕ**

* Пажљиво прегледати прикупљену грађу. Оне појединости које нису у складу са метеријом и тежиштем теме – одбацити. Ако се сетимо неких нових појединости које одговарају теми, дописаћемо их на одговарајуће место. Свакој појединости одредити место у писању. То се може учинити нумерисањем од 1 па надаље.

1. **ИЗРАДА ПЛАНА**

УВОД:

РАЗРАДА:

ЗАКЉУЧАК:

**ГОВОРНА ВЕЖБА**

**Ученик 4**

Ученик добија наставни листић на коме је текст КАД ПРОЛЕЋЕ ДОЂЕ – СВЕ НАБОЉЕ ПРОЂЕ. Из текста извуци што више речи да опишеш пролеће и шуму.

ПРОЛЕЋЕ: \_\_\_\_\_\_\_\_\_\_\_\_\_\_\_\_\_\_\_,\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_,

ШУМА: \_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_,

Допиши поред придева што више именица које могу да стоје уз придеве ВЕСЕО и СРЕЋАН:

Дечак дан, сусрет, облак,

Човек јутро, сунце,

Пролазник ВЕСЕО шума, улица

Друштво срце, осмех,

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_ СРЕЋАН \_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

Опиши дан са што више придева:

ПРИДЕЕВИ:

\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_

ДАН: \_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_

На крају ће усменим путем да укратко исприча шта је прочитао у тексту о пролећу.